Remø vokste opp i Ulsteinvik i Møre og Romsdal. Allerede som 4-åring fortalte hun, foreldrene at hun ikke følte seg som en gutt, som var hennes fødselskjønn, men som jente. I oppveksten holdt Remø det skjult for omverden at hun følte seg som jente født i en guttekropp. Også da hun som 15-åring ble sett av en guttegjeng i kvinneklær, klarte hun å snakke seg ut av det. 17 år gammel flyttet Remø fra Ulsteinvik til Ålesund for å gå reallinjen på Latinskolen.